Denizs Undavs

Denizs Undavs (Deniz Undav; dzimis  Fārelē) ir Vācijas futbolists, kas spēlē uzbrucēja pozīcijā, Vācijas futbola izlases dalībnieks. Kopš 2024. gada pārstāv Vācijas Bundeslīgas klubu VfB Stuttgart.

 Karjera 
Karjeras sākumā spēlējis Vācijas zemāko līgu komandās TSV Havelse, Eintracht Braunschweig II un SV Meppen. 2020. gadā pievienojās Beļģijas otrā pēc līmeņa līgas klubam Union SG. 2020.—2021. gada sezonā uzvarēja līgā un izcīnīja ceļazīmi uz Beļģijas Pro līgu. 2021.—2022. gada sezonā kļuva par līgas labāko vārtu guvēju un tika atzīts par Beļģijas Pro līgas sezonas labāko futbolistu. 2022. gada janvārī parakstīja līgumu ar Anglijas Premjerlīgas klubu Brighton & Hove Albion, bet sezonu pabeidza Union SG uz īres līguma pamata.

2023. gada augustā tika izīrēts Bundeslīgas klubam VfB Stuttgart. 2023.—2024. gada sezonā guva 18 vārtus Bundeslīgā, kļūstot par līgas ceturto rezultatīvāko spēlētāju. 2024. gada augustā kļuvis par pilnvērtīgu VfB Stuttgart spēlētāju.

Vācijas izlasē debitēja  draudzības spēlē pret Francijas izlasi. Pārstāvējis izlasi 2024. gada Eiropas čempionātā.

 Personiskā dzīve 
Dzimis Vācijā, kurdu tautības jezīdu ģimenē, kas nāk no Išikli ciema Šanliurfas ilā, Turcijā. Viņa vectēvs pārcēlās uz Vāciju pēc 1980. gada apvērsuma Turcijā.

 Atsauces 

 Ārējās saites 

Kategorija:1996. gadā dzimušie
Kategorija:Lejassaksijā dzimušie
Kategorija:Vācijas futbolisti
Kategorija:Vācijas izlases futbolisti
Kategorija:Royale Union Saint-Gilloise spēlētāji
Kategorija:Brighton & Hove Albion F.C. spēlētāji
Kategorija:VfB Stuttgart spēlētāji
Kategorija:2024. gada Eiropas čempionāta futbolā spēlētāji